এত নেতা-ফেতার দরকার নাই, নেতা যত কম হয় তত ভালো থাকবেন: শিল্পমন্ত্রী
'আর কোনো কিছু, এত নেতা-ফেতার দরকার নাই। নেতা যত কম হয়, তত ভালো থাকবেন' বলে মন্তব্য করেছেন শিল্পমন্ত্রী নূরুল মজিদ মাহমুদ হুমায়ূন।
শনিবার বিকেল ৩টার দিকে নরসিংদীর বেলাবো উপজেলা নির্বাহী কর্মকর্তার কার্যালয়ের পাশের মাঠে প্রধানমন্ত্রীর পক্ষ থেকে ঈদ উপহার বিতরণ অনুষ্ঠানে বক্তব্য দিতে গিয়ে এই মন্তব্য করেন তিনি।
নিজ নির্বাচনী এলাকার অনুষ্ঠানটিতে প্রধান অতিথির বক্তব্যে তিনি বলেন, 'গত পাঁচ বছর দেখেছি, আগামী পাঁচ বছরও আমাকে দেখার জন্য আপনারা দায়িত্ব দিছেন। কাজেই, আপনারা ভোট দিছেন, আমি আবারও মন্ত্রী হইছি। যখন যেটা লাগবে, তখন সেইটাই দেবো আমি।'
তিনি বলেন, 'সামনে উপজেলা নির্বাচন হবে। আপনারা পছন্দ মতো যারে পাইবেন তারে ভোট দিবেন। সবাই আমার, সবাই আওয়ামী লীগের। আর যেগুলা ঈগল-মিগল পাখি, এতা লত্থি দিয়া ফালায়া দেন। ইতারে জাগা দিয়েন না।'
আওয়ামী লীগের বাইরে গিয়ে যারা নির্বাচন করে এবং যারা নির্বাচনে নৌকায় ভোট দেয়নি, অনুষ্ঠানে বক্তব্য দিয়ে গিয়েই তাদের গালাগালি করেন শিল্পমন্ত্রী। তাদেরকে 'বেইমান' বলেও অভিহিত করেন তিনি।
তিনি বলেন, 'ওরা যেন না আসে। কথা পরিষ্কার।'

'আর কোনো কিছু, এত নেতা-ফেতার দরকার নাই। নেতা যত কম হয়, তত ভালো থাকবেন' বলে মন্তব্য করেছেন শিল্পমন্ত্রী নূরুল মজিদ মাহমুদ হুমায়ূন।